Изх. № 5864/23.04.2019 г.

**ПРОТОКОЛ**

**№ 1**

**За резултатите от работата на комисия, назначена със Заповед № 445/19.04.2019г. на Изпълнителния директор на Изпълнителна агенция „Военни клубове и военно-почивно дело“ със задача да отвори и разгледа постъпилите оферти за участие в процедура на договаряне без предварително обявление за възлагане на обществена поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” – Хотел „Военен клуб – Сливен“, открита с Решение № 4878/04.04.2019 г. на Възложителя.**

 **І.** На 19.04.2019 г. от 14:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 445/19.04.2019 г., на изпълнителния директор на ИА “ВКВПД”, в състав:

 **Председател**: Диана Ташева – главен експерт в отдел „Обществени поръчки”, дирекция „Управление на собствеността и жилищен фонд“;

 **Членове**: 1. Филка Кутлева – началник отдел „Координация, контрол, маркетинг и реклама“, главна дирекция „Военно-почивно дело и военни клубове“;

 2. Йордан Данчев – главен експерт в отдел „Бюджет”, дирекция „Финанси“;

 се събра със задача да разгледа подадените оферти в процедура на договаряне без предварително обявление за възлагане на обществена поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” – Хотел „Военен клуб – Сливен“.

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите не присъстваха лица по чл. 54, ал. 2 от ППЗОП.

Съгласно поканата за обществената поръчка, крайният срок за получаване на оферти е 17:30 часа на 18.04.2019 година.

 До крайния срок в деловодството на ИА „Военни клубове и военно-почивно дело“ е подадена 1 (един) брой оферта:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | вх. № 4757/16.04.2019 г. в 11: 24 ч. | „Кей Енд Ви“ ООД |

Офертата е представена в запечатана непрозрачна опаковка. Няма оферти, постъпили след крайния срок.

Председателят на комисията отвори офертата на „Кей Енд Ви” ООД с вх. № 4757/11.04.2019 г. и оповести нейното съдържание. Беше констатирано и наличието на отделен запечатан плик с надпис “Предлагани ценови параметри”.

Председателят и членовете на комисията подписаха техническото предложение и плика на ценовото предложение на участника.

 След отваряне на подадената оферта за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 23.04.2019 г.

**ІІ.** На свое закрито заседание проведено на 23.04.2019 г. в 10:00 часа, определената със Заповед № 445/19.04.2018 г. комисия продължи своята работа по разглеждане на представените оферти.

**ІІІ.** На основание чл. 54, ал. 7 от ППЗОП комисията пристъпи към разглеждане на документите по чл. 39, ал. 2, свързани с личното състояние и критериите за подбор на участника.

**По офертата на „Кей Енд Ви” ООД с вх. № 4757/16.04.2019 г.**

 Комисията, разгледа представената оферта от дружеството „Кей Енд Ви“ ООД с ЕИК 119677914 и установи, че приложените документи за подбор отговарят на изискванията на Възложителя, посочени в документацията на обществената поръчка.

 Комисията лично разгледа представеният електронен носител (CD) от „Кей Енд Ви“ ООД Единен европейски документ за обществени поръчки (еЕЕДОП) и констатира следното:

Участникът е представил еЕЕДОП подписан с валидни електронни подписи от управителите на дружеството.

 Комисията не констатира несъответствие и липса на информация относно критериите за подбор на участника „Кей Енд Ви“ ООД, декларирани в еЕЕДОП, по отношение на изискванията на Възложителя, посочени в поканата за участие в обществената поръчка.

 **IV.** На основание чл. 56, ал. 2 от ППЗОП, комисията пристъпи към разглеждане на допусната оферта и провери нейното съответствие с предварително обявените условия на Възложителя.

 При обстоен преглед на Техническото предложение на участника, комисията установи, че същия предлага да изпълни обществената поръчка в съответствие с техническата спецификация на Възложителя и изискванията, посочени в поканата за участие.

 Предвид гореизложеното, комисията единодушно взе следното решение:

 **Насрочва дата, час и място за извършване на преговори с участникът, подал оферта за участие в процедурата, а именно: 09.05.2019 г. от 10:00 ч. в сградата на Централен военен клуб, град София, бул. „Цар Освободител“ № 7.**

 В тази връзка да съобщи по надлежен начин на участника „Кей Енд Ви“ ООД датата, часът и мястото за провеждане на преговори, като съответното съобщение се публикува на профила на купувача на Възложителя.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

 **ПРЕДСЕДАТЕЛ:**

 /П/ /Диана Ташева /

 **ЧЛЕНОВЕ:**

1. /П/ /Филка Кутлева/

1. /П/ /Йордан Данчев/